b'\n_START_ARTICLE_\nDet hellige navns katedral\n_START_SECTION_\nBygging\n_START_PARAGRAPH_\nI 1874 ble Brooklynarkitekten Patrick Keely valgt til \xc3\xa5 utarbeider planer for en ny katedral etter at bisped\xc3\xb8mmets to kirker Cathedral of Saint Mary og Church of the Holy Name hadde blitt \xc3\xb8delagt av Brannen i Chicago 1871. 19. juli samme \xc3\xa5r ble grunnsteinen lagt ned og 21. november det f\xc3\xb8lgende \xc3\xa5ret ble den innviet og gitt sitt navn. Etter at bisped\xc3\xb8mmet ble et erkebisped\xc3\xb8mme, be katedralen et hovedsete for en rekke bisped\xc3\xb8mmer i Midtvesten.\n_START_SECTION_\nTidlige restaurasjoner\n_START_PARAGRAPH_\nI 1888 viste m\xc3\xa5linger at bygget seg ned p\xc3\xa5 siden som vendte mot Superior Street. Dette utl\xc3\xb8ste erkebiskopens f\xc3\xb8rste restaureringsprosjekt. I 1915 ble katedralen balansert ut og reddet fra ytterligere synking. Den ble forlenget med 4,60 meter for \xc3\xa5 f\xc3\xa5 plass til den \xc3\xb8kende katolske befolkningen. Samme \xc3\xa5r d\xc3\xb8de erkebiskop James Edward Quigley og den f\xc3\xb8rste st\xc3\xb8rre messen i den nyrestaurerte katedralen var hans begravelse.\n_START_SECTION_\nBrannen 4. februar 2009\n_START_PARAGRAPH_\nDeler av taket og interi\xc3\xb8ret ble skadet i en brann tidlig om morgenen 4. februar 2009. Brannen br\xc3\xb8t ut rundt kl 5:30 og lekbroren Matthew Compton tok seg inn i den brennende kirken sammen med en sikkerhetsvakt og vaktmesteren og reddet de hellige sakramentene (hostien). _NEWLINE_Brannfolkene m\xc3\xa5tte ta seg inn p\xc3\xa5 det brennende loftet uten sikkerhetshjelm og oksygenflasker, og reddet katedralen. Ved en tilsvarende brann vil en slik bygning normalt bli ansett som tapt._NEWLINE_Brann\xc3\xa5rsaken skal ha v\xc3\xa6rt en feil is-smeltingsystemet langs taket. Alle messer ble flyttet til et auditorium som ble benyttet da katedralen var stengt fra februar til august \xc3\xa5ret f\xc3\xb8r p\xc3\xa5 grunn av l\xc3\xb8se deler i skipets tak. Erkebisped\xc3\xb8mmet m\xc3\xa5tte ta opp et l\xc3\xa5n for \xc3\xa5 finansiere reparasjonsarbeidene, og katedralen gjen\xc3\xa5pnet 1. august samme \xc3\xa5r.\n_START_SECTION_\nGeorge William Mundelein\n_START_PARAGRAPH_\nI 1924 ble erkebiskop George William Mundelein kreert til kardinal av pave Pius XI. Da han vendte tilbake fra Vatikanet, ble den nye kardinalen hilset i katedralen og hyldet av en prosesjon p\xc3\xa5 80\xc2\xa0000 katolikker. Kardinal Mundelein ble en sv\xc3\xa6rt popul\xc3\xa6r leder, og da han uventet d\xc3\xb8de mens han sov i 1939, m\xc3\xa5tte byens myndigheter raskt asfaltere State Street som var gravet opp for bygging av Chicagos undergrunnsbane. Over en million mennesker bes\xc3\xb8kte katedralen og ga sin kondolanse.\n_START_SECTION_\nPavebes\xc3\xb8k\n_START_PARAGRAPH_\nI oktober 1979 ble pave Johannes Paul II ble den f\xc3\xb8rste paven som bes\xc3\xb8kte katedralen, feiret en b\xc3\xb8nnemesse sammen med Chicagos biskoper, i tillegg i programmet var ogs\xc3\xa5 en konsert med Luciano Pavarotti og Chicago Symphony Orchestra i katedralens midtskip.'